**BASES CONCURS DE FOTOGRAFIA EOI TÀRREGA 2017**

L'EOI de Tàrrega, amb l'acord del Consell Escolar de 15 de desembre de 2016, organitza un concurs de fotografia amb els següents objectius:

* compartir inquietuds culturals i artístiques amb la resta de la comunitat educativa i els agents de l'entorn
* posar en valor el llenguatge visual i les seves funcions comunicatives i expressives
* incentivar la creativitat artística

**Bases:**

1. **Temàtica**

Les obres han de reflectir algun aspecte tema transversal del present curs, el cinema, “la vida és cine, el cine és vida”.

1. **Participants**

Poden participar-hi:

* L'alumnat que tingui el carnet d'estudiant de l'Escola.
* L'alumnat menor amb l'autorització expressa dels seus representants legals (mare o pare o tutor legal).
* El personal de l'Escola, professorat, PAS i personal extern.
* Les persones que representen les entitats col·laboradores amb l'Escola.
* Les persones externes que tinguin el carnet de biblioteca de l'Escola.
* Les persones que tinguin el carnet permanent de l'Escola.

1. **Participació**

Els candidats poden participar amb un màxim d'una fotografia, de tècnica lliure.

L'obra s'ha de presentar en el format següent:

* digital: JPG, 1.024 píxels pel costat més gran, i màxim 1MB

Cal enviar l'obra a la secretaria de l'Escola en format digital a l’adreça electrònica següent: [eoitarrega@xtec.cat](mailto:eoitarrega@xtec.cat). S’ha de posar el títol de l’obra al missatge que acompanya l’enviament.

També s'ha de lliurar a secretaria un sobre tancat amb el títol de l'obra a l'exterior, i a l'interior les dades de l'autor (nom, cognoms, telèfon i classe, si s'escau) juntament amb el títol. A més a més, caldrà omplir una instància conforme s'ha presentat la fotografia (la instància es pot descarregar del web de l'escola, a la pestanya: “*Tràmits-Autoritzacions”).*

L’escola publicarà les obres rebudes a Instagram amb el títol i sense el nom de l’autor/a fins el resultat del concurs. Un cop passat el concurs, es publicaran les fotos guanyadores amb els noms dels autor/es.

1. **Terminis**

Del dilluns 9 de gener al dimecres 25 de gener de 2017.

1. **Jurat**

El tribunal estarà format per:

- Un professional del món de la fotografia, president.

- Un representant de l'alumnat al Consell Escolar, secretari.

- Un representant del professorat al Consell Escolar, vocal.

- El/la representant del PAS al Consell Escolar, vocal.

- El/la representant de l'Ajuntament al Consell Escolar o en qui delegui, vocal.

- Dos delegats/des de curs, vocals.

Les persones que participin al concurs no podran formar part del jurat.

1. **Criteris de valoració**

El tribunal valorarà:

- La relació amb el tema del concurs.

- La qualitat artística i l'impacte visual de l'obra.

- La creativitat i l'originalitat a l'hora de representar el tema.

El tribunal vetllarà perquè les obres siguin inèdites, per tant es descartaran còpies o imitacions d'obres ja creades o premiades en altres certàmens.

1. **Veredicte**

El tribunal es reunirà el dimarts dia 31 de gener de 2017 a les 15:30 hores i el veredicte es farà públic el dijous dia 2 de febrer de 2017 a les 16,00 hores, el qual serà definitiu i inapel·lable.

Qualsevol premi pot quedar desert si les obres no aconsegueixen un mínim de puntuació.

1. **Premis**

1r premi: 100 euros

2n premi: 75 euros

3r premi: 60 euros

1. **Exposició dels treballs**

Les obres presentades al concurs estaran exposades a la Cafeteria del Gat del Rosal (Associació Alba) a partir del 2 de febrer de 2017.

1. **Drets i responsabilitat**

La participació al concurs implica l'acceptació de totes les bases, així com l'autorització a l'EOI de Tàrrega per exposar les fotografies a l'Escola, reproduir i difondre-les al seu web, bloc, facebook, Instagram o altres xarxes socials tot anomenant l'autor. Si ho considera oportú el jurat es poden declarar deserts alguns dels premis o tots ells.

Es pressuposa que els participants tenen els drets de les obres i el dret d'imatge de les persones reconeixibles que hi apareixen.

Si es detecta que l'obra presentada és un plagi, serà descartada.

**REVISIÓ DEL DOCUMENT**

|  |  |  |
| --- | --- | --- |
| **Revisió** | **Data** | **Observacions** |
| 00 | Setembre 2015 | V3: canvi curs escolar |
| 01 | Octubre 2015 | V4: afegit: revisió del document |
| 02 | Desembre 2015 | V5: canvi curs escolar i dates del concurs.  Afegit apartat 2. autorització dels representants legals pels menors d'edat.  Afegit apartat 5 clàusula de exclusió del concurs.  Afegit apartat 10: exclusió automàtica d'obres que siguin un plagi. Afegit que es poden considerar deserts els premis |
| 03 | Desembre 2016 | V6: canvi curs escolar i dates del concurs.  Afegit que es publicaran a Instagram. |